Rúmar fimm milljónir sjófugla dvelja hluta vetrar í miðju Atlantshafi. Hafsvæði á stærð við Frakkland hefur fundist, þar sem sjófuglinn hefur vetursetu að hluta. Svæðið er verndað með alþjóðlegum sáttmála. Íslenskir vísindamenn taka þátt í verkefninu SEATRACK þar sem grannt er fylgst með ferðum fuglanna.
Sjötíu og níu vísindamenn settu saman dægurritagögn sem þeir höfðu um ferðir sjófugla í Atlantshafi. Dagleg staðsetning er skráð. Hluti svæðis sjófuglanna nýtur nú verndar samkvæmt OSPAR sáttmálanum um verndun lífríkis sjávar í Norðaustur-Atlantshafi.
Erpur Snær Hansen doktor í líffræði er einn þeirra sem fylgst hefur grannt með ferðum fuglanna.
Við uppgötvuðum það að það er svæði þarna í Atlantshafinu Norður-Atlantshafinu sem yfir 5 milljónir sjófuglar nýta yfir veturinn. Reyndar eru þetta hvalir og hákarlar og alls konar kvikindi sem að eru að nota þetta svæði líka. En við sem sagt setjum tæki á fuglana sem að segja okkur hvar þeir eru á hverjum degi. Svo fórum við að leggja saman öll þessi mismunandi gagnasöfn sem að þetta fólk sem að er aðilar að þessu lagði í púkkið þá kemur þetta í ljós. Þetta er mjög stórt svæði.
Þetta er í fyrsta sinn sem slíkt hafsvæði uppgvötast og er lýst með dægurritum. Mikilvægi svæðisins er mikið að sögn Erps og í raun forsenda fyrir núverandi fjölda sjófugla